Det oplyser Peter Conradsen fra den arbejdsgruppe, der er nedsat til at lede projektet til Nordjyske Stiftstidende. - Vi skal nu i gang med at søge midler til opførsel af ny hal og vi håber på, at renoveringen kan være gennemført i 2014, forklarer han. Frederikshavn Kommune har ikke afsat penge til renoveringen i 2013. Der var ellers forslag til budgettet for 2013 om at bruge otte millioner kroner til at udbedre skaderne i de buer, der holder taget på isstadion. Buerne er angrebet af råd.
Der skal etableres en ny og højere tagkonstruktion på Iscenter Nord i Frederikshavn og dermed skabes langt bedre publikumsfaciliteter. Alt sammen for omkring 38 millioner kroner.